রাজ্য পুলিশে ফের বড় রদবদল, এবার ১০ জেলার পুলিশ সুপার বদল

ওয়েবডেস্ক- রাজ্য পুলিশে (State Police) ফের বড় রদবদল। ওসি–আইসি (Oc-IC) স্তরের বদলির পর এ বার একযোগে দশ জেলার পুলিশ সুপারকে (District Superintendent Of Police)বদল করল নবান্ন (Nabanna)। বৃহস্পতিবার স্বরাষ্ট্র দফতর এই সংক্রান্ত নির্দেশিকা প্রকাশ করেছে। মোট ২১ জন আইপিএস অফিসারের দায়িত্ব বদল করা হয়েছে। পাশাপাশি ১৯ জন ডব্লু বিপিএস অফিসারকেও নতুন দায়িত্ব দেওয়া হয়েছে।

পুরুলিয়ার নতুন পুলিশ সুপার হলেন বৈভব তিওয়ারি। এত দিন তিনি বাঁকুড়ার পুলিশ সুপার ছিলেন। বাঁকুড়ায় এসপি হলেন সৌম্যদীপ ভট্টাচার্য, যিনি পূর্ব মেদিনীপুরের এসপি ছিলেন। পুরুলিয়ার সাবেক এসপি অভিজিৎ ব্যানার্জি এ বার মালদার নতুন পুলিশ সুপার। মালদার বর্তমান এসপি প্রদীপ কুমার যাদবকে পাঠানো হয়েছে উত্তর দিনাজপুরে ট্রাফিক এসপি পদে।

জলপাইগুড়ির নতুন এসপি ওয়াই রঘুবংশী। আর আলিপুরদুয়ারের নতুন পুলিশ সুপার হলেন খান্দাহলে উমেস গানপত, যিনি এত দিন ছিলেন জলপাইগুড়ির এসপি। ঝাড়গ্রামে এসপি হিসেবে যোগ দিচ্ছেন মানব সিংলা। তিনি বিধাননগর কমিশনারেটের নিউটাউন ডিভিশনের ডিসি ছিলেন। রায়গঞ্জ পুলিশ জেলার নতুন পুলিশ সুপার সোনাওয়ানে কুলদীপ সুরেশ।

আরও পড়ুন- SSC দাগি তালিকা প্রকাশের পর বিরোধীদের কী জবাব দিলেন শিক্ষামন্ত্রী?

পশ্চিম মেদিনীপুরের নতুন পুলিশ সুপার পলাশ চন্দ্র ঢালী, যিনি এত দিন বারুইপুর পুলিশ জেলার এসপি ছিলেন। বারুইপুরে তাঁর জায়গায় এসেছেন শুভেন্দ্র কুমার, যিনি পূর্ব মেদিনীপুরের অ্যাডিশনাল এসপি (গ্রামীণ) ছিলেন।

ঝাড়গ্রামের বর্তমান পুলিশ সুপার অরিজিৎ সিনহাকে মেদিনীপুর রেঞ্জের ডিআইজি করা হয়েছে। পশ্চিম মেদিনীপুরের এসপি ধৃতিমান সরকারকে দায়িত্ব দেওয়া হয়েছে এসএসআইবি পদে।

স্বরাষ্ট্র দফতর সূত্রে খবর, প্রশাসনিক কাজকর্ম আরও দ্রুত ও কার্যকর করতে  রদবদল প্রশাসনের।

দেখুন আরও খবর-